Vindmøller: SF'ere er faste i kødet
SFs Thea Hansen stemmer nej til Skaføgaard-projektet, som hun og partifællen gjorde det, da vindprojekterne i Kærende og Skiffard blev nedstemt tidligere på året.
Det kommer ingen kovendinger i SFs byrådsgruppe, når Skaføgaard-projektet kommer på dagsordenen i april
"Alle i byrådsgruppen har klart tilkendegivet, at de stemmer på samme måde, som da byrådet stemte om vindmølleprojekterne i Skiffard og Kærende," siger Syddjurs borgmester Kirstine Bille.
Det betyder, at borgmesteren selv sammen med Marianne Als Nielsen og gruppeformand Jens Rasmussen stemmer ja til at sætte vindmøller op ved Skaføgaard, medens Thea Hansen og Kim Lykke Jensen stemmer nej.
Nøjagtig som det skete sidst, da projekterne i Skiffard og Kærende blev puttet i mølposen.
Publiceret 09 March 2012 16:19